NETFLIX-ALKUPERÄISSARJA
CLAUDIA JA HAIKEAT JÄÄHYVÄISET
Jotkut ovat tarkkoja kahvista.
Keittimen on oltava Aeropress, vaahtoa tasan puoli tuumaa -
ja jauhetut pavut kertaalleen sulatettu -
oselotin vatsassa tai jotain.
Minun kotonani Mimi on tarkka teestä.
Se on hänen lempijuttunsa.
Ja hän on lempihenkilöni koko maailmassa,
joten opettelen valmistamaan sitä hänelle perinteiseen japanilaiseen tapaan.
Mutta kuten moni vanha perinteinen asia,
se näyttää yksinkertaiselta, mutta on aika mutkikas juttu,
kuten Mimi itsekin.
Tee uudestaan.
Mitä? Se on täydellinen.
Et lämmittänyt kuppia ensin.
Tuntuuko se kylmältä?
Ei ole väliä, miltä se minusta tuntuu. Se on tärkeä vaihe.
Tärkeää näyttää vieraille, että kunnioitat heitä.
Lämmin, vasta tehty.
Se maistuu aivan samalta.
Nam. Täydellistä.
Kyse ei ole täydellisestä mausta, rakas Claudia.
Kyse on oikein tekemisestä.
Mimi sai aivohalvauksen viime vuonna.
Hän jättää sanoja lauseista ja vaikuttaa joskus hämmentyneeltä,
mutta ei koskaan unohda lämmittää kuppia.
Silti hän on perheeni vähiten tuomitseva jäsen.
…miten seminaari…
Sieltä tulee toinen ääripää.
…AR-ohjelmistoympäristön työpajana.
Hei, Mimi. Hei, Claudia.
Tyypillistä, että siskoni häiritsee laatuaikaani Mimin kanssa.
Ei tyypillistä:
Että Ashley Wyeth, siistein tyttö ikinä, on vieläkin hänen kaverinsa.
Menemme yläkertaan ja keskitymme Pythoniin.
Koodiin. Ei käärmeeseen.
Selvä. Yläkertaan.
Claudia tarjoilee teille kohta teetä.
Kuulostaa hienolta. Kiitos.
Niin. Totta kai.
Tarjoilen Janinelle teetä?
Olenko hänen palvelijansa?
Miksei hän opettele tekemään sitä itse?
Koska opit tekemään sen koko perheelle.
Muista lämmittää kuppi ensin.
Mimi! Onko kaikki hyvin?
Kyllä. Kaikki hyvin.
Jatka vain. Jatka maalaamista.
Menen nyt.
En halua häiritä inspiraatiota.
Selvä. Hyvää yötä, Mimi.
Näkemiin, rakas Claudia.
Maalasin, Janine oli ärsyttävä ja Mimi sanoi hyvää yötä.
Oli ihan tavallinen ilta,
kunnes ei ollut.
Se on elämässä se juttu.
Koskaan ei tiedä, milloin se muuttuu.
Äiti?
Claudia. Olet hereillä.
Hyvä.
Emme halunneet herättää sinua.
Mitä on tekeillä?
Ehkä pitäisi hakea Janine. Kerrotaan heille yhdessä.
Kerrotte mitä?
Tytöt,
Mimi nukkui pois viime yönä.
Mutta… Tein hänen kanssaan eilen teetä.
Hän oli kunnossa.
-Hän oli 85-vuotias. -Mitä sitten?
-Hänellä oli aivohalvauksia. -Yksi halvaus.
-Sillä oli jälkivaikutuksia. -Tytöt.
Älkää.
Hänen terveytensä reistaili.
Mutta hän kuoli rauhassa omassa sängyssään.
Oli hänen aikansa mennä.
Kukaan ei voi pyytää muuta.
Oli onni, että saimme pitää hänet niin kauan kun saimme.
Vanhempani sanoivat kaiken, mitä sanotaan, kun joku kuolee.
Hänellä oli pitkä…
Puhe kuulostaa kivalta mutta epäaidolta.
…mikä elämä.
Se täyttää ilman, kun oikeasti haluat vain huutaa.
Mutta yhden asian kuulin selvästi.
Hän taisi jo tehdä suurimman osan suunnitelmista.
Kuulin, että hän tilasi uurnan Japanista kuukausia sitten.
Hän halusi, että kaikki hoidetaan perinteisesti.
Hautajaiset ovat parin päivän päästä.
Eikä vieraita talossa ennen sitä -
buddhalaisen perinteen mukaisesti.
Onko selvä, tytöt?
Sitten äiti keskusteli isän kanssa kuolintodistuksista ja muistopuheista.
Mutta voin ajatella vain, kuinka viettäisin loppuelämäni täällä -
yksin,
talossa ilman Mimiä.
Enkä pystynyt siihen. En vielä.
Äiti sanoi, että voit jäädä niin kauaksi kuin haluat.
Voit ottaa rauhallisesti.
Rentoutua, katso elokuvia. Mitä vaan.
Kiitos. Minun piti vain päästä muualle.
Vanhemmillekin on hyvä, että en ole tiellä.
On niin paljon järjestettävää. Joten…
En voi uskoa sitä.
Kun isoisoisäni kuoli, se oli surullista,
mutta hän vain asui hoitokodissa,
tuijotti seinää ja joi Sprite Zeroa kaikki päivät.
Mimi oli niin elossa.
Niin, kaikki on väliaikaista.
Claudia. Miten voit, kultaseni?
Olen ihan kunnossa.
Olen pahoillani.
Voit olla täällä niin kauan kuin haluat.
-Kerroin sen jo. -Hyvä.
Voimmeko tehdä muuta? Voinko lähettää ruokaa?
Voisin tilata Zabar'sin alkupalalautasen kaupungista.
Me emme tee mitään ennen hautajaisia.
Äiti, hän kertoi jo. Kaikki tapahtuu myöhemmin.
Tämä on kuin meditatiivinen aika.
-Mennäänkö ostarille? -Ostarille?
Stamfordissa?
Tiedän, että se kuulostaa hullulta, mutta haluan vain unohtaa kaiken.
Tiedätkö mitä? Niin minäkin.
Tavaratalossa on uusi meikki-osasto -
ja voimme mennä jogurttijäätelölle sen jälkeen.
Ehkä voin ottaa lävistyksen lävistyspaikassa,
kun kukaan ei ehdi huomata?
Ehdottomasti et.
Hyvä yritys.
Yritin haudata suruni eettisten kauneustuotteiden -
ja kalliin pehmiksen avulla. Mitä sitten?
Voisin viettää seuraavat 80 vuotta surien Mimiä.
Juuri nyt halusin vain kaiken tuntuvan mahdollisimman normaalilta.
Pidätkö tukiryhmää?
Emme saa vierailla Claudialla ennen hautajaisia,
joten pidämme kokouksen täällä.
Yritän saada tämän tuntumaan hänen huoneeltaan.
Hän piilottaa aina karkkeja kaikkialle.
Anna kun autan.
Parhaat piilopaikat ovat näkyvillä. Kukaan ei älyä katsoa.
Baby-Sitters Club, varavirkailija Dawn Schafer.
Hei! Tulkaa sisään.
Istukaa.
Matokarkkeja.
Hyvin piilotettu tosiaan.
Joskus taidat unohtaa, että olen vain kahdeksan.
Aivan.
-Soittaakohan kukaan? -Asiakkailla on numeroni.
Tätä Claud sanoi haluavansa.
Kokouksen. Jotta kaikki tuntuisi normaalilta.
En voi uskoa, että Mimi on poissa.
En saanut edes hyvästellä.
Ei se mitään. Itke vain.
Se on terveellistä. Myrkyt poistuvat. Endorfiinit nousevat.
Mitä tapahtui? Kuoliko joku?
Tiedän. Minun pitäisi lohduttaa sinua.
Ei se mitään. Voit lohduttaa minua käyttäytymällä normaalisti.
Mutta Mimi, hän -
Teeskennellään vain, että tämä on normaali kokous.
Kristy, voitko avata kokouksen? Ole kiltti.
Selvä.
Avaan täten kokouksen.
Joten.
Stacey. Miltä kassa näyttää?
Hyvältä.
Loistavaa.
Onko meillä uusia asiakkaita?
Ei viime kokouksen jälkeen.
Onko kenelläkään mitään kerrottavaa?
Ajattelin ajella sääreni. Mutta äiti sanoi, että jos aloitan liian pian,
karvat kasvavat nopeammin ja paksumpina.
Joten en aloittanut.
Hyödyllinen tieto. Kiitos.
Mimi ilmestyi minulle unessa.
Karen, ei nyt.
Hänellä oli valkoinen puku.
Ei niin kuin haamulla vaan kuin morsiamella.
Hän kertoi tavanneensa isoisoisäni vanhan Ben Brewerin hengen,
ja he ovat rakastuneet ja menossa naimisiin.
Ehkä he molemmat kummittelevat nyt ullakolla,
ja voit tavata häntä.
-Stacey ja minä lähdemme. -Niinkö?
Kukaan ei kuitenkaan soita. Enkä minä...
En halua puhua tästä.
Enkä halua, että kaikki tuijottavat minua säälivästi.
Minun on tehtävä viikon meikkiläksyjä.
Claud, odota.
Anna hänen mennä.
Hän ei ole vielä valmis kuulemaan henkimaailman totuuksia.
Pelataanko lautapeliä?
Tai voimme hakea äitisi 90-luvun Vogue-lehdet kellarista.
Niin kai?
Voisimme liimata niistä siistin tapetin -
kaappisi sivuun.
Antaisiko hän meidän leikata niitä?
Epäilen. Äiti on säilyttänyt niitä lehtiä opiskelusta asti.
Leivotaanko jotain? Keksejä?
Verensokerini on outo tänään.
Kai me voimme tehdä jotain sentään.
Voisimme jutella.
Arvasin, että hän sanoisi niin.
Mutta mitä voisin sanoa?
Mimi oli poissa. En halunnut mennä kotiin, ennen kun hän palaisi.
Mutta hän ei palaisi koskaan,
joten en halunnut enää mennä takaisin kotiin.
Claudia, isäsi soitti juuri.
Hautajaiset ovat huomenna.
Tiedän.
Äitisi hankki sinulle mekon.
Luulen, että hän toivoi sinun menevän kotiin koittamaan, että se sopii.
Kyllä se sopii.
Oletko varma?
Se on varmasti hyvä, ja jos ei ole, ei sitä ole aikaa vaihtaa kuitenkaan.
Halusin vain vielä yhden yön. Vielä yksi yö, ennen kuin se olisi totta.
Seremonia oli kaunis.
Niin oli. Tunsin hänen läheisyytensä.
Minä en. En tuntenut mitään.
Nämä ovat japanilaisten hautajaisten rahalahjoja perheeltä ja ystäviltä.
Nyt äitini täytyy lähettää viestejä -
ja palauttaa lahjat takaisin lähettäjille. Jokaisen viestin ja lahjan myötä -
Mimin kuolema tulee todellisemmaksi kaikille, jotka tunsivat hänet.
Menen takaisin Staceyn luo.
Stacey voi tulla nyt tänne, kulta.
Jos haluat.
Kaikki ystäväsi voivat.
Niin, mutta taidan -
olla allerginen näille kukille.
Et ole koskaan ollut allerginen siitepölylle.
-Minulla on anti... -Anna olla.
En vain halua olla täällä juuri nyt.
Kukkien takiako?
En vain halua.
Voinko mennä?
Ole kiltti.
Jos todella haluat.
Joskus tiedät toimivasi väärin,
mutta toimit niin silti, koska se tuntuu jotenkin hyvältä.
Kuten kynsinauhojen repiminen.
Joten päädyin Staceyn luo syömään selleriä maapähkinävoilla ja suklaalla.
Okei, käytin tummaa suklaata ensin,
koska se maistuu paremmalta,
mutta siinä on myös vähemmän sokeria kuin rusinoissa.
Tumma suklaaterapia toimii melkein yhtä hyvin kuin ostosterapia.
Tai varsinainen terapia.
-Sinun piti tulla kotiin kauan sitten. -Kokous venyi.
Nyt ei ole hyvä hetki.
-Milloin sitten, Edward? -En tiedä.
Tuo on jatkunut jonkun aikaa.
Hän sai töissä uuden asiakkaan.
Sama juttu aina kun hän tulee kotiin ennen nukkumaanmenoa. Mikä ei ole usein.
Tämä ei ehkä ole paras yö jäädä yöksi.
Haluatko puhua siitä?
Mitä puhumista siinä on?
Tiesin tunteen.
Tiesin myös, että oli aika mennä kotiin kohtaamaan oma perheeni.
Luultavasti.
Mutta kun lähestyin kotia, kuvittelin, miltä talo tuntuisi.
Hiljaiselta. Tyhjältä.
Ei Mimiä kysymässä päivästäni tai kehumassa taidettani -
tai korjaamassa, kun tarjoilen teetä väärin.
Kun hän sanoi "Näkemiin, rakas Claudia", hän tarkoitti sitä.
Janine, ruoka on valmis.
Näkemiin.
Hän oli valmis.
Mutta minä en ollut.
Isäsi sanoi, että äitisi kuulosti surulliselta.
Olemme kaikki surullisia. Etkö sinäkin ole?
Olen.
On hyvä, että olen täällä. Voimme piristää toisiamme.
Ehkä voisin jäädä pariksi päiväksi ja järjestää huoneesi.
Tiedätkö mitä? Ehkä voimme jopa tapetoida seinän.
Tai voin piirtää tapetin. Voin tehdä siitä nouveau vibe -tyylisen.
Pidän huoneestani tällaisena.
Selvä. Voimme sitten vain hengailla.
Tyynyt ovat kyllä väärässä värijärjestyksessä.
-Claudia - -Järjestetään ne pääväreittäin.
Hetkinen, tai viileiden värien mukaan. Ei.
Vastaväreittäin! Se näyttää hyvältä.
Hei.
Anteeksi. Minun piti saada huomiosi jotenkin.
Kuuntele nyt, äläkä yritä paeta suruasi.
En halua tuntea surua. Suru tuntuu kamalalta.
-Suru tuntuu kuin - -Kuin mitä?
Kuin rintani räjähtäisi!
Kuin en saisi henkeä.
Kuin kaikki olisi ohi, eikä kukaan…
…kukaan ei ymmärrä.
Minä ymmärrän.
Olit vain vauva, kun äitisi kuoli.
Niin, mutta isäni ei ollut.
Hän panttasi suruaan vuosia.
Hänen elämänsä pysähtyi. Hän melkein pysäytti minunkin elämäni.
-Muistatko letit? -Miten voisin unohtaa?
Aivan. Mutta lopulta hän purki sen.
Alkoi puhua äidistäni.
Jatkoi elämää.
Nyt voin vihdoin sanoa, että hän on kunnossa.
Se sattuu.
Tiedän.
Mutta sen täytyykin.
Muistatko, kun putosit koulussa kiipeilytelineeltä ja ranteesi murtui?
Olen tainnut sulkea sen muistoistani.
Minä en ole.
Muistan, kun kiljuit ja itkit tuskasta -
ja pelkäsit, ettet voisi enää maalata.
Jos et olisi nostanut meteliä, se voisi olla totta.
Sen sijaan äitisi tuli ja vei sinut suoraan sairaalaan.
He saivat luusi paikalleen ja laittoivat lastan heti,
ja se parani kunnolla.
Ja on vahvempi.
Nyt voit jo puhua siitä.
Ehkä jopa hymyillen.
Suru on sama asia.
Se on hoidettava, jotta se menee ohi.
Sitten olet vahvempi.
Halusin nyökyttää, hymyillä ja paeta naapuriin.
Mutta oli liian myöhä mennä Kristylle.
Ja tiesin, että Mary Anne oli oikeassa.
Minun piti mennä takaisin.
Minun piti mennä kotiin ja kohdata suruni.
Hei, Claud.
Mitä te teette?
Käymme läpi Mimin koruja.
Älä huolestu.
Äiti on myöntyväinen.
Mimi jätti meille pari asiaa.
Tämän hän jätti sinulle, Claudia.
Tulin kotiin suremaan ja olemaan rauhassa,
ja te vain varastatte hänen tavaroitaan?
Kukaan ei varasta mitään.
-Hän oli minunkin isoäitini. -Mitä hän tekee täällä?
Menen yläkertaan ja jätän teidät rauhaan.
Sinulla ei ole oikeutta puhua hänelle noin.
Hänellä ei ole oikeutta käydä läpi Mimin tavaroita kuin kirpparilla!
Oletko seonnut? Et tiedä, millaista täällä on ollut.
Millaisia äiti ja isä ovat olleet? Sinä vain lähdit!
Jätit minut yksin heidän kanssaan.
Tukemaan heitä. Mutta se on ollut vaikeaa.
Äiti ei reagoi mihinkään. Isä keskittyy vain tukemaan häntä.
Ashley on ainoa, joka on tukenut minua.
Ja olet niin kiitollinen, että annat hänelle Mimin koruja?
En ole kiitollinen hänelle! Olen rakastunut häneen!
Hän on tyttöystäväni, Claudia.
En…
En tiennyt.
Se on vielä tuore juttu.
Mimi tajusi sen pari viikkoa sitten, koska kiinnitti huomiota.
Hän kysyi minulta, ja kerroin totuuden.
Se teki hänet iloiseksi.
Hän halusi heti antaa Ashleylle lahjan.
Hän oli aina aika -
romanttinen sillä tavalla.
Niin. Niin oli.
Ajattelin kertoa äidille ja isälle,
mutta en löytänyt oikeaa hetkeä.
Sitten Mimi…
Kuoli.
Mimi kuoli.
Jiji antoi tämän hänelle, kun he alkoivat seurustella.
Hän taisi voittaa sen jollain karnevaalilla.
Tämänkö hän halusi antaa Ashleylle?
En anna sitä hänelle, jos se ei sovi sinulle.
Totta kai sopii.
Jiji rakasti Mimiä ja sinä rakastat Ashleya.
Se on kuin lahjan palautus.
Kuten koden-lahja, mutta rakkaudella.
Kaipaan häntä jo niin paljon.
Niin minäkin, rakas Janine.
Niin minäkin.
Mimi yhdisti meidät aina.
Me kuuluimme Mimille ja Mimi meille.
Nyt meidän piti kuulua toisillemme.
Ja oli minun tehtäväni yhdistää meidät -
käyttäen narua -
ja perinteitä -
ja rakkautta.
Vanha tapa. Anteeksi.
Niin. Tämä ei ole kerhon kokous.
Vielä. Ennen kuin viideltä.
Kristy, älä nyt.
Anteeksi.
Anteeksi keskeytys, mutta saimme kutsun.
Kyllä. Tulkaa sisään.
Niin mekin.
Tervetuloa huoneeseeni.
Emme ole ennen olleet täällä ystäviesi kanssa.
Olette aina tervetulleita. Kunhan koputatte ensin.
Saitte kaikki kirjeeni.
Joten tiedätte, että kutsuin teidät puhumaan Mimistä.
Muistellaksemme häntä. Mutta ensin haluan tarjota virvokkeita.
Suklaakeksejä?
Teetä.
Se näyttää täydelliseltä.
Muistatteko Mimin moottoripyöräbaarissa?
Niin kuin Helvetin Enkelit?
Hänen synttärinään -
hän halusi mennä aitoon -
uuteen japanilaiseen ravintolaan.
Mutta lähdimme myöhässä ja isä eksyi -
GPS vei harhaan.
Lopulta pääsimme sinne,
ja selvisi, että se oli suljettu.
Meillä oli nälkä.
Joten isä vei meidät karmivaan baariin, joka mainosti tarjoavansa pizzaa.
Ei mikään perhebaari,
varsinkaan aasialaiselle perheelle.
Kaikki tuijottivat meitä. Istuimme vain tuijotettavana.
Lopulta pizza tuli.
Mimi maistoi sitä,
nousi ylös
ja ilmoitti kovaan ääneen koko baarille,
"Parasta japanilaista ruokaa, jota olen syönyt".
Muistan, kun olin autossa Mimin kanssa -
ja ajoimme ambulanssin perässä.
Hän päätti seurata sitä.
Se kaasutti ja hän kaasutti. Seurasimme sitä omalle talollemme asti.
Sen siitä saa, kun yrittää korjata katon itse.
Pidin siitä, miten Mimi aina jaksoi kertoa minulle äidistäni.
Siitä, mistä he puhuivat.
Hän auttoi jopa nimeämään minut.
Luulin, sait nimesi isotätisi mukaan.
Niin sainkin, mutta hän auttoi päättämään kumman. Olisin voinut olla Linda.
-Linda? -Hän ei näytä Lindalta.
Ei. Ei ikinä.
Hän sai minut aina tuntemaan itseni tervetulleeksi.
Koska sinä olet.
Sisarpuoleni Karen -
kuvittelee, että Mimi on rakastunut hänen isoisoisäänsä -
Ben Breweriin taivaassa.
Hyvä Mimille.
Isäni kuoli kauan sitten. Hän ansaitsee jotain viihdettä.
Mutta eikö Jijikin ole siellä?
Apua, mikä kolmiodraama.
Kunpa voisin sanoa, että se päivä sai minut kaipaamaan Mimiä vähemmän.
Totuus on, että tulen kaipaamaan häntä aina.
Mutta päivä osoitti minulle, että se on ihan ok.
Sillä niin kauan kun ikävöin häntä, hän on vielä kanssani.
PERUSTUU ANN M. MARTININ KIRJASARJAAN
Tekstitys: Meri McMillan